CELEX: 32022D0635
Language: el
Date: 2022-04-13 00:00:00
Title: Απόφαση (ΚΕΠΠΑ) 2022/635 του Συμβουλίου της 13ης Απριλίου 2022 για την τροποποίηση της απόφασης (ΚΕΠΠΑ) 2017/1869 για τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq)

19.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 117/32
               
            
         ΑΠΟΦΑΣΗ (ΚΕΠΠΑ) 2022/635 ΤΟΥ ΣΥΜΒΟΥΛΙΟΥ
         της 13ης Απριλίου 2022
         για την τροποποίηση της απόφασης (ΚΕΠΠΑ) 2017/1869 για τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 16 Οκτωβρίου 2017, το Συμβούλιο εξέδωσε την απόφαση (ΚΕΠΠΑ) 2017/1869 (1), με την οποία συστάθηκε συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq).
                  
               
                     (2)
                  
                  
                     Στις 7 Απριλίου 2020, το Συμβούλιο εξέδωσε την απόφαση (ΚΕΠΠΑ) 2020/513 (2), με την οποία τροποποίησε την εντολή της EUAM Iraq και την παρέτεινε έως τις 30 Απριλίου 2022.
                  
               
                     (3)
                  
                  
                     Μετά τη στρατηγική επανεξέταση της EUAM Iraq, η Επιτροπή Πολιτικής και Ασφάλειας συνέστησε να τροποποιηθεί η εντολή της EUAM Iraq και να παραταθεί έως τις 30 Απριλίου 2024.
                  
               
                     (4)
                  
                  
                     Η απόφαση (ΚΕΠΠΑ) 2017/1869 θα πρέπει επομένως να τροποποιηθεί αναλόγως.
                  
               
                     (5)
                  
                  
                     Η EUAM Iraq θα διεξαχθεί στα πλαίσια κατάστασης που ενδέχεται να επιδεινωθεί και να εμποδίσει την επίτευξη των στόχων της εξωτερικής δράσης της Ένωσης όπως εκτίθενται στο άρθρο 21 της Συνθήκης για την Ευρωπαϊκή Ένωση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2017/1869 τροποποιείται ως εξής:
            
                        1)
                     
                     
                        το άρθρο 2 αντικαθίσταται από το ακόλουθο κείμενο:
                        
                           «Άρθρο 2
                           Στόχοι
                           Οι στρατηγικοί στόχοι της EUAM Iraq είναι:
                           
                                       1)
                                    
                                    
                                       να παρέχει στρατηγικές συμβουλές και εμπειρογνωμοσύνη στις ιρακινές αρχές όσον αφορά τις μη στρατιωτικές πτυχές της μεταρρύθμισης του τομέα της ασφάλειας, συμπεριλαμβανομένων της Στρατηγικής Εθνικής Ασφάλειας, των σχετικών εθνικών στρατηγικών και άλλων εθνικών προτεραιοτήτων στον τομέα της ασφάλειας,
                                    
                                 
                                       2)
                                    
                                    
                                       να αναλύει, να εκτιμά και να εντοπίζει ευκαιρίες για περαιτέρω δραστηριοποίηση της Ένωσης σε εθνικό, περιφερειακό και επαρχιακό επίπεδο προς υποστήριξη των αναγκών της μεταρρύθμισης του τομέα της μη στρατιωτικής ασφάλειας,
                                    
                                 
                                       3)
                                    
                                    
                                       σε συνεργασία με την αντιπροσωπεία της Ένωσης, να διαμορφώνει και να διευκολύνει τη στήριξη που παρέχουν η Ένωση και τα κράτη μέλη όσον αφορά τον σχεδιασμό και την υλοποίηση στο πεδίο της μεταρρύθμισης του τομέα της μη στρατιωτικής ασφάλειας, διασφαλίζοντας τη συνοχή της ενωσιακής δράσης.»·
                                    
                                 
                     
                  
                        2)
                     
                     
                        στο άρθρο 14 παράγραφος 1, μετά την τρίτη περίοδο παρεμβάλλεται το ακόλουθο κείμενο:
                        «Το ποσό δημοσιονομικής αναφοράς για την κάλυψη των δαπανών που συνδέονται με την EUAM Iraq για την περίοδο από 1ης Μαΐου 2022 έως 30 Απριλίου 2024 είναι 70 056 766,51 EUR.»·
                     
                  
                        3)
                     
                     
                        στο άρθρο 17, η δεύτερη περίοδος αντικαθίσταται από το ακόλουθο κείμενο:
                        «Εφαρμόζεται έως τις 30 Απριλίου 2024.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 13 Απριλίου 2022.
            
               
                  Για το Συμβούλιο
               
               
                  Ο Πρόεδρος
               
               J.-Y. LE DRIAN
            
         
         
            (1)  Απόφαση (ΚΕΠΠΑ) 2017/1869 του Συμβουλίου, της 16ης Οκτωβρίου 2017, για τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq) (ΕΕ L 266 της 17.10.2017, σ. 12).
         
            (2)  Απόφαση (ΚΕΠΠΑ) 2020/513 του Συμβουλίου, της 7ης Απριλίου 2020, για την τροποποίηση της απόφασης (ΚΕΠΠΑ) 2017/1869 για τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq) (ΕΕ L 113 της 8.4.2020, σ. 38).